नॉएडा – सेक्टर 33 कम्युनिटी सेंटर पर आरडब्ल्यूए चुनाव की तैयारी को लेकर चल रही बैठक में उस समय हंगामा हो गया, जब दूसरे पक्ष के लोग भी वहां पहुंच गए। दूसरे पक्ष के लोगों ने पुराने नियम के आधार पर चुनाव कराने की मांग करते हुए हंगामा किया। इससे माहौल बिगड़ गया और मामला हाथापाई तक पहुंच गया। सेक्टर 33 में होने वाले आरडब्ल्यूए चुनाव से पहले ही दोनों पक्षों में गर्मागर्मी शुरू हो गई है। सोमवार को आरडब्ल्यूए चुनाव को लेकर हुई बैठक के दौरान दो पदाधिकारियों में हाथापाई की नौबत आ गई। दोनों में तीखी नोकझोंक शुरू हो गई। बैठक में मौजूद लोगों ने दोनों पदाधिकारी को समझा कर मामले को शांत कराने का प्रयास किया। सेक्टर में एक पक्ष नए नियमों के आधार पर चुनाव कराना चाहता है तो दूसरा पक्ष पुराने नियमों के आधार पर चुनाव कराने के पक्ष में है। एक पक्ष ने नए नियमों से चुनाव कराने के लिए मेरठ रजिस्ट्रार को लिखित में शिकायत की थी। वहीं दूसरे पक्ष ने पुराने नियमों के आधार पर चुनाव कराने की मांग की है।